Keskustelu:Formula E -kausi 2022–2023

message: Ihan mielenkiinnosta tuon tällaisen artikkelin isomman yleisön silmille. Pohjana olen yrittänyt käyttää artikkelia Formula 1 -kausi 1988, mutta mielestäni se on rakenteen osalta vanhentunut. Ei mitään erikoista tavoitetta artikkelille, täyttäneen LA-statuksen jo nyt. Ehkä hyvä artikkeli voisi olla sopiva tavoite. Korjattavaa ja huomioita:
* kielenhuoltoa vaatisi paljon, koska oma kirjoitustyyli on liian "rosoinen" tietosanakirjaan. Myös liikaa jargonia ehkä?
** mielestäni taulukossa, jossa on tallit, tulisi käyttää FIA:n virallista kirjoitusasua (esim. DS Penske vs. DS PENSKE). Leipätekstissä kirjoitusasu pitää olla kieliopin mukainen.
* yhteenveto kaudesta puuttuu, mutta lisään sen kun uutissivustot niitä kirjoittelevat syksyn aikana.
* rakenteesta ja kappaleiden järjestyksestä olisi hyvä keskustella.
* lähteet ovat aika yksipuolisia, mutta tässä on käytetty niitä lähteitä, jotka luotettavasti sarjasta kirjoittavat. Mahdollisuuksien mukaan olen käyttänyt myös muita lähteitä.
Olen valmis vielä hetken käyttämään aikaa ja vaivaa tämän pariin, koska tavoite on maltillinen HA-status. Ealdwulf (Talk) 2. elokuuta 2023 kello 20.04 (EEST)
replies: text: Pari kommenttia tässä vaiheessa: 1) Wikipedia ei ole sähkeuutispalsta, joten en tiedä, miksi nuo kauden muutokset tarvitsee ilmoittaa päivälleen. Musta riittäisi kertoa, että mikä on muuttunut ja kuka on lopettanut yms (leipätekstinä, ei luettelona). 2) Wikilinkit olisi syytä tarkistaa. Linkitystä ei tarvita toistaa niin usein (ehkä saman näytöllisen aikana ei tarvitse samaa henkilöä/tallia linkittää uudestaan). 3) Laitoin yhden selvennyspyynnön, kun en päässyt tarkistamaan artikkelia. Renkaiden ymmärtäminen on suomeksi ehkä vähän kökkö. --PtG (keskustelu) 3. elokuuta 2023 kello 21.58 (EEST)
replies: text: :Kiitos hyvästä työstä ja kommenteista. 1) Päivämäärät on ehkä liikaa, ei niitä ole vastaavissa artikkeleissa ennen ollut. Päätin ne lisätä, koska helpompi kirjoittaessa lisätä kuin jälkikäteen. Sen sijaan noiden muuttaminen leipätekstiksi ehkä vähän haastavampaa, koska tekstistä tulisi varsin luettelomainen. Nämä luettelot taitavat olla vakiintunut käytäntö kausiartikkeleissa, mutta mietin asiaa. 2) Linkitykseen oma sääntö on ollut, ettei perättäisissä kappaleissa olisi linkkejä. Käyn nuo läpi kun artikkeli on valmis ja karsin niitä. 3) Lähteessä puhutaan nimenomaan ymmärtämisestä (Hankook tyres a fierce challenge to understand; I always tell to my tyre guy in the team that he has the hardest job in the whole because to understand tyres, it's such a difficult thing.). Kirjoitin renkaista kuitenkin kokonaan oman kohdan, koska niistä keskusteltiin varsin paljon kauden alussa ja aikana. Toivottavasti on nyt parempi. Ealdwulf (Talk) 4. elokuuta 2023 kello 16.40 (EEST)
replies: text: ::Jatketaan: 2) Meidän ohjeissa suositellaan, että ei ainakaan ruudullisen sisään toisteta linkkejä. Toki tuo on nyt enemmän esteettis-tyylillinen haitta. Kannattaa kuitenkin tarkistaa, miten henkilöihin viitataan. Vähän on tässä tyyliongelmia, sillä välillä kappaleen alussa on vaan sukunimellä ja vasta myöhemmin koko nimellä. Mieluummin toisinpäin. Esimerkiksi Da Costa kuvaa erään kappaleen alussa Kapkaupungin osakilpailua ja vasta myöhemmin kappaleessa tarkennetaan, että kukas da Costa tämä olikaan. 4) Yritin tarkistaa lähteestä, mitä da Costa oli sanonut, mutta en löytänyt suoraa lainausta "Monza-tyyliseksi nopeaksi radaksi, joka on nopein Formula E:n historiassa". Toki epäsuorasti noin sanottiin, mutta silloin ei voi laittaa lainausmerkkeihin. Voi olla, että luin myös huolimattomasti. --PtG (keskustelu) 10. elokuuta 2023 kello 22.48 (EEST)
replies: text: :::Yritän käydä artikkelia uudelleen läpi ja korjata mahdollisimman paljon tyylivirheitä. Tulen vain todella sokeaksi omalle tekstille. Tuo da Costan lainaus on ehkä vähän lepsusti käännetty, muokkaan siitä enemmän suoran käännöksen. Ealdwulf (Talk) 11. elokuuta 2023 kello 09.09 (EEST)

text: :::Muokkasin nyt da Costa -kohtaa suoraksi lainaukseksi. Poistin myös wikilinkkejä ja noin 20 "kilpailu"-sanaa. On taas vähän parempi artikkeli. Ealdwulf (Talk) 11. elokuuta 2023 kello 22.52 (EEST)
replies: text: :::: Voisit katsoa voisiko sieltä karsia muutaman "myös"-sanan. Niitä on 26. Olen huomannut, että niitä helposti lipsahtelee teksteihin, kun monet kirjoittavat tajunnanvirtaa ja kirjoitettu teksti pitää kuitenkin muotoilla vähän toisella tavalla. --Abc10 (keskustelu) 12. elokuuta 2023 kello 09.55 (EEST)
replies: text: ::::: Tämä myös katsottu, jätin sinne 12 "myös"-sanaa. Ealdwulf (Talk) 15. elokuuta 2023 kello 22.18 (EEST)

text: :: @PtG: Seuraavaa kautta koskevassa artikkelissa aloitin nyt leipätekstin kirjoittamisen sähkepalstan sijaan. En ole itse fani, mutta tyylejä on monenlaisia. Tähän artikkeliin en enää ala purkamaan tuota listausta. --Ealdwulf (Talk) 1. syyskuuta 2023 kello 13.53 (EEST)

text: Sain vähän tekstiä nyt kauden yhteenvedosta. Odotan vielä, jos pari päälähdettä kirjoittaisi jonkinlaisen artikkelin. Käytin uutena lähteenä e-Formel.de sivustoa. Luotettavan oloinen ja Saksaan rekisteröity, eikä vapaasti muokattavissa. Ealdwulf (Talk) 9. elokuuta 2023 kello 16.15 (EEST)

text: Alkaisikohan tämä artikkeli on ns. ”valmis”? Porschen valituksen tulosta ei ole vielä kerrottu, sen lisään artikkeliin. Kielenhuoltoa ja säätöä teen vielä, joka kerta, kun luen artikkelia, löydän uutta korjattavaa. Ealdwulf (Talk) 18. elokuuta 2023 kello 09.13 (EEST)
</div>
thread_title: Arkistoitu vertaisarviointi

message: SA-äänestykseen osallistui nolla (0) käyttäjää. Saisiko tätä kautta pari sanomaan, että on lupaava artikkeli? Ealdwulf (Talk) 24. tammikuuta 2024 kello 12.02 (EET)
replies: text: Voidaan merkistä hyväksi. --PtG (keskustelu) 26. tammikuuta 2024 kello 20.43 (EET)

text: Kannatan hyväksi. --Kärrmes (keskustelu) 29. tammikuuta 2024 kello 18.29 (EET)

text: Jatkossa tuollaisessa tilanteessa SA-äänestyksessä kannattaa muuten antaa viikko lisäaikaa: "Äänestystä voidaan jatkaa yhdellä viikolla yhden kerran, mikäli äänestykseen osallistuu ehdottajaa lukuun ottamatta vähemmän kuin neljä äänioikeutettua käyttäjätunnusta."  Ei ole täysin tavatonta, että kahden viikon jälkeen ei ole riittävästi osallistujia. --Kärrmes (keskustelu) 29. tammikuuta 2024 kello 18.32 (EET)
Merkitään hyväksi. Ealdwulf (Talk) 7. helmikuuta 2024 kello 12.17 (EET)
</div>
thread_title:  Laatuarviointi